เมื่อ 8 เดือนก่อนเคยมาสอบถามเรื่องผื่นแดงขึ้นบริเวณมือและเท้าครับ และเมื่อปลายปีไปตรวจเลือด พบว่าผลเลือดเป็นบวก 1:100 บอกว่ายังไม่เป็น sle อยากสอบถามครับว่า จะดูแลตัวเองอย่างไร ทานอาหารเสริมตัวไหนบ้าง ตอนนี้ไม่ทานของเผ็ด ของมัน ของทอดอยู่แล้วครับ ส่วนน้ำตาลก็ทานน้อยมาก ๆ ครับ
สวัสดีค่ะ ANA หรือAntinuclear antibody เป็นการตรวจคัดกรองหาโรคทางภูมิคุ้มกันเช่นโรค SLE โรคข้ออักเสบรูมาตอยด์ โรคปวดข้อ โรคผิวหนังและกล้ามเนื้ออักเสบ โรคกล้ามเนื้อเกี่ยวพันแบบผสม หรือโรคแพ้ภูมิตัวเองชนิดอื่นๆดังนั้นการมี ANA เป็นบวกนั้น สามารถแปลเป็นอะไรได้หลายอย่าง ซึ่งแพทย์ต้องอาศัยการตรวจร่างกายหรือส่งตรวจอื่นๆที่จำเป็นร่วมด้วยตอนนี้ให้สังเกตอาการ และสามารถกินอาหารต่างๆได้ตามปกติ ไม่มีข้อห้าม แต่ควรงดอาหารหวาน มัน เค็ม เพื่อสุขภาพโดยรวม ออกกำลังกายได้ตามปกติ และกลับไปติดตามอาการกับแพทย์อย่างสม่ำเสมอ